FINGERAVTRYKK: Pål Lønseth, statssekretær i Justisdepartementet vil at innvandrere skal vise fingeravtrykk for å bekrefte sin identitet. Foto: Scanpix

Vil at innvandrere skal vise fingeravtrykk

Justisdepartementet vil at lovlige innvandrere fra land utenfor EØS-området skal få et kort med en databrikke som inneholder fingeravtrykk.

23. februar 2011

Artikkelen er over ni år gammel

Hensikten med forslaget er å bekjempe ulovlig innvandring til Schengen-området, skriver Aftenposten.

I dag får utlendinger fra land utenfor EØS med oppholdstillatelse limt inn et bevis i passet, men etter krav fra EU skal de nå utstyres med et oppholdskort der informasjon om personen, inkludert fingeravtrykk, lagres på en databrikke i kortet.

Hva mener du om at innvandrere må vise fingeravtrykk? Delta i debatten nederst i artikkelen!

- Det er altfor mange personer i Schengen-territoriet som vi ikke kjenner identiteten til. Kortet vil være et redskap for å styrke dette arbeidet, sier statssekretær Pål Lønseth (Ap) i Justisdepartementet.

Les også: - Alle EU-land vil fortsatt ha datalagringsdirektivet

I et høringsnotat understreker Justisdepartementet at forslaget ikke åpner for å lagre fingeravtrykkene i noe register eller for å koble dem opp mot eksisterende fingeravtrykksregistre. Departementet utreder likevel muligheten for et fremtidig register over fingeravtrykk fra utlendinger med lovlig opphold.

Les også: Frp vil hindre søskenbarnekteskap med DNA-register

Datatilsynet ønsker ikke å kommentere forslaget før de har fått det til høring, men Venstre-leder Trine Skei Grande er skeptisk.

- Regjeringen har jo ikke ryggmargsrefleks når det gjelder personvern, sier Skei Grande.

Publisert: 23.02.11 kl. 06:12

Les også

Mer om Personvern